На основу члана 43. и 51. Закона о запошљавању и осигурању за случај незапослености, члана 11. Покрајинске скупштинске одлуке о буџету АП Војводине за 2023. годину ("Службени лист АПВ", бр. 54/2022), у складу са Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 16/18) (у даљем тексту: Уредба), Покрајинским акционим планом запошљавања у Аутономној покрајини Војводини за 2023. годину ("Службени лист АПВ", бр. 3/2023) и Правилником о додели средстава за финансирање спровођења јавних радова на територији Аутономне покрајине Војводине за 2023. годину („Службени лист АПВ“, број 18/2023), Покрајински секретаријат за привреду и туризам (у даљем тексту: Секретаријат), дана **04. маја 2023. године** расписује

**ЈАВНИ KОНКУРС за ФИНАНСИРАЊЕ СПРОВОЂЕЊА ЈАВНИХ РАДОВА НА ТЕРИТОРИЈИ**

**АП ВОЈВОДИНЕ У 2023. ГОДИНИ**

**БРОЈ: 144-401-4176/2023-03**

Циљ Јавног конкурса је радно ангажовање незапосленог и незапосленог у стању социјалне потребе, очувања и унапређења радних способности незапослених, као и остваривање одређеног друштвеног интереса.

**ВИСИНА И НАМЕНА СРЕДСТАВА**

Секретаријат додељује средства у укупном износу од **7.500.000,00 динара.**

Средства намењена за спровођење јавног рада, који може трајати најдуже четири месеца, користе се за:

1. исплату накнаде за обављен посао лицима ангажованим на јавним радовима по основу уговора о привременим и повременим пословима, у висини до 22.000,00 динара по лицу, на месечном нивоу за пун фонд радних часова, односно сразмерно времену радног ангажовања на месечном нивоу; која се увећава за припадајући порез и доприносе за обавезно социјално осигурање. Наведена накнада обухвата и трошкове доласка и одласка са рада.
2. накнаду трошкова спровођења јавних радова, у свим областима спровођења, у висини:

• 1.000,00 динара по лицу, за јавне радове који трају месец дана;

• 1.500,00 динара по лицу, за јавне радове који трају два месеца;

• 2.000,00 динара по лицу, за јавне радове који трају три и четири месеца.

**ПРАВО И УСЛОВИ УЧЕШЋА**

Право учешћа на Јавном конкурсу за организовање спровођења јавних радова, на којима се ангажују незапослена лица, имају удружења која имају статус правног лица, односно уписана су у Регистар Агенције за привредне регистре.

**ПОТРЕБНА ДОКУМЕНТАЦИЈА**

Услови и документација за подношење захтева, поступак доношења одлуке, као и сва друга питања од значаја за реализацију Јавног конкурса, прописани су Уредбом и Правилником, који је доступан на сајту www.spriv.vojvodina.gov.rs

**КРИТЕРИЈУМИ ЗА ДОДЕЛУ СРЕДСТАВА**

Критеријуми за доделу средстава прописани су Уредбом и Правилником.

**ПОДНОШЕЊЕ ЗАХТЕВА СА БИЗНИС ПЛАНОМ**

Пријава за спровођење јавног рада подноси се у три примерка, непосредно или путем поште надлежној Филијали НСЗ, на прописаном обрасцу, који се може добити у свакој организационој јединици Национaлне службе за запошљавање или преузети на сајту www.spriv.vojvodina.gov.rs или www.nsz.gov.rs

Одлука о додели средстава се објављује на интернет страници Секретаријата, огласној табли надлежнe Филијалe НСЗ и на порталу е-Управе.

Све додатне информације могу се добити у свакој организационој јединици Филијале НСЗ и Секретријату на бројеве 021/4874-145, сваког радног дана од 10 до 14 часова.

**Рок за подношење захтева је 19. мај 2023. године.**